b'\n_START_ARTICLE_\nNavadni tulipanovec\n_START_SECTION_\nOpis\n_START_PARAGRAPH_\nNavadni tulipanovec je drevo z ravnim deblom, ki lahko v vi\xc5\xa1ino zraste preko 50 m. Prve veje se na visokih drevesih pogosto pojavijo \xc5\xa1ele na vi\xc5\xa1inah od 25 do 30 metrov, zaradi \xc4\x8desar je vrsta izjemno priljubljena v lesni industriji. Ameri\xc5\xa1ki staroselci so zaradi te lastnosti navadni tulipanovec pogosto uporabljali za izdelavo kanujev. Kljub hitri rasti pa je les navadnega tulipanovca gost in trpe\xc5\xbeen, kar ni pogosto pri hitro rasto\xc4\x8dih vrstah. Kro\xc5\xa1nja drevesa je obi\xc4\x8dajno sto\xc5\xbe\xc4\x8dasta_NEWLINE_Ime je vrsta dobila po zanimivih cvetovih, ki nekoliko spominjajo na cvetove tulipanov, le da so bolj nevpadljivih barv.'